ΓΡΑΠΤΗ ΕΡΩΤΗΣΗ P-1103/01

υποβολή: Elspeth Attwooll (ELDR) προς την Επιτροπή

(27 Μαρτίου 2001)

Θέμα: Οδηγία για την επεξεργασία των αστικών λυμάτων

Η οδηγία του Συμβουλίου 91/271/ΕΟΚ(1) για την επεξεργασία των αστικών λυμάτων έχει ως στόχο την προστασία του περιβάλλοντος από τις επιβλαβείς συνέπειες τόσο των οικιακών όσο και των βιομηχανικών λυμάτων. Ωστόσο, οι γαλακτοκομικές βιομηχανίες σε ορισμένες απομακρυσμένες περιοχές της Ε.Ε. αντιμετωπίζουν σοβαρά οικονομικά προβλήματα λόγω των απαιτήσεων της εφαρμοζόμενης νομοθεσίας. Ορισμένες από αυτέςποχρεούνται να εγκαταστήσουν δαπανηρά συστήματα αγωγών για την άντληση των βιοαποικοδομήσιμων λυμάτων τους, όπως είναι το πλεόνασμα τυρογάλατος, και την απόρριψή τους στα ανοιχτά της θάλασσας.

Θεωρείται αποδεκτό, σύμφωνα με τις διατάξεις της εν λόγω οδηγίας, να κατασκευάζει μια εταιρεία αγωγούς αποχέτευσης που θα διοχετεύουν τα βιοαποκοδομήσιμα λύματά της σε αγωγό αποχέτευσης τοπικού σταθμού επεξεργασίας λυμάτων, και μετά το στάδιο επεξεργασίας να διοχετεύονται και οι δύο απορρίψεις στη θάλασσα,πό την προϋπόθεση ότι θα προβλέπονται κατάλληλες ρυθμίσεις για ξεχωριστές μετρήσεις και των

δύο απορρίψεων; Στο πλαίσιο αυτό, γνωρίζει η Επιτροπή το πρόβλημα που αντιμετωπίζουν τα γαλακτοκομεία του Cambeltown και του Rothesay, και σε περίπτωση που δεν θα θεωρηθεί αποδεκτή η προαναφερθείσα πρόταση, προτίθεται να προτείνει την πρακτικότερη μέθοδο για την απόρριψη των λυμάτων των εν λόγω μονάδων;

(1) ΕΕ L 135 της 30.5.1991, σελ. 40.

Απάντηση της κας Wallstrm εξ ονόματος της Επιτροπής

(8 Μαΐου 2001)

Η Οδηγία 91/271/ΕΟΚ του Συμβουλίου της 21ης Μαΐου 1991 σχετικά με την επεξεργασία των αστικών λυμάτων(1) καλύπτει τις οικιακές πηγές λυμάτων καθώς και ευρύ φάσμα βιομηχανικών λυμάτων που δεν εισέρχονται στις μονάδες επεξεργασίας των αστικών λυμάτων προτού απορριφθούν σεδάτινα συστήματα.

Οι μονάδες παρασκευής κρεμών καθώς και άλλες μονάδες του τομέα των γεωργικών ειδών διατροφής καλύπτονται όντως από την Οδηγία, ωστόσο οι σχετικές διατάξεις είναι περιορισμένης εμβέλειας:

- πρώτον, μόνο οι μεγαλύτερες μονάδες επεξεργασίας του γάλακτος καλύπτονται από την Οδηγία, δηλαδή αυτές με φορτίο ρύπου λυμάτων ισοδύναμο με πόλη 4 000 κατοίκων ή περισσοτέρων (ισοδύναμα πληθυσμού).

- δεύτερον, τα επίπεδα της απαιτούμενης επεξεργασίας είναι κυμαινόμενα και εναπόκειται σε μεγάλο βαθμό στα κράτη μέλη να τα καθορίσουν. Ενώ για τις μονάδες επεξεργασίας των αστικών λυμάτων η Οδηγία θεσπίζει αριθμητικά προσδιοριζόμενες οριακές τιμές, οι διατάξεις για τις μονάδες επεξεργασίας του γάλακτος κ.λπ., είναι εξαιρετικά ευέλικτες: τα κράτη μέλη οφείλουν να εξασφαλίζουν ότι τα λύματα αυτά πληρούν τους όρους που θεσπίζονται στα πλαίσια προηγούμενων κανόνων ή/και ειδικών αδειών [άρθρο 13 παράγραφος 1]" η έκτη αιτιολογική σκέψη του προοιμίου αναφέρεται σε κατάλληλη επεξεργασία των λυμάτων αυτών.

Όσον αφορά τις ειδικές ερωτήσεις, μπορούν να λεχθούν τα εξής:

- Εναπόκειται στις αρχές του Ηνωμένου Βασιλείου να θεσπίσουν τους όρους για τις ειδικές περιπτώσεις του Campbeltown και Rothesay ή σε γενικό επίπεδο, και να τους εφαρμόσουν εντός του καθορισμένου χρονοδιαγράμματος, δηλαδή μέχρι τις 31 Δεκεμβρίου 2000. Η Οδηγία δεν επιβάλλειποχρέωση εγκατάστασης ακριβών συστημάτων αγωγών για διάθεση στη θάλασσα, ούτε όμως και την απαγορεύει, αφού είναι πολύ ευέλικτη εν προκειμένω.

- Όσον αφορά τις πρακτικές λύσεις στο πρόβλημα των λυμάτων των μονάδων παρασκευής κρεμών,πάρχει σειρά λύσεων για κατάλληλη επεξεργασία στο Ηνωμένο Βασίλειο και σε άλλα κράτη μέλη. Δεδομένης της ευθύνης εφαρμογής πουπέχουν οι βρετανικές αρχές καθώς και της τεχνικής και επιστημονικής πείρας από τηνιοθέτηση λύσεων στο Ηνωμένο Βασίλειο, κρίνεται σκόπιμο να εξεταστούν τέτοιες λύσεις με τους αρμόδιους φορείς, όπως με την Σκωτική Εκτελεστική Αρχή ή/και με την Υπηρεσία Προστασίας του Περιβάλλοντος της Σκωτίας. Η Επιτροπή επαναλαμβάνει την προθυμία της να συνεργαστεί με τις αρχές αυτές, εφόσον της ζητηθεί.

(1) ΕΕ L 135 της 30.5.1991.